10. veljače 2023. godine

Hitan paket pomoći za ugrožene u područjima pogođenima potresom u Turskoj i Siriji

Henkel donira milijun eura za pomoć pogođenima u potresu u Turskoj i Siriji

Düsseldorf, Njemačka – Društvo Henkel s velikom tugom prati vijesti o potresu u Turskoj i Siriji, koji je odnio tisuće života. Pomoć je hitno potrebna. Stoga je društvo Henkel odlučilo donirati paket pomoći vrijedan milijun eura, u suradnji sa zakladom „Fritz Henkel Stiftung“. Ovaj paket uključuje hitno potrebne donacije u naravi, proizvodima i financijskim sredstvima, koje će se poslati međunarodnim humanitarnim organizacijama kao što su „Aktion Deutschland Hilft“, „I.S.A.R. International Search and Rescue“ i međunarodni Crveni križ. U četvrtak, 7. veljače, društvo je najavilo svoj prvi paket pomoći od 100.000 eura, koji je sada povećan za još 900.000 eura, imajući u vidu razmjere katastrofe.

„Duboko smo potreseni strašnom katastrofom u Turskoj i Siriji. Naše su misli s tisućama žrtava, njihovim obiteljima i prijateljima. Sada je važno da mi kao međunarodna zajednica pružimo nebirokratsku pomoć, kako bi spasilačke službe na terenu bile opremljene potrebnim resursima”, rekao je Karsten Knobel, glavni izvršni direktor društva Henkel.

Također, planirane su akcije prikupljanja donacija od zaposlenih u određenim državama.

O društvu Henkel
Zahvaljujući jakim brendovima, inovacijama i tehnologijama, društvo Henkel zauzima vodeće položaje u područjima industrijskog tržišta, kao i proizvoda široke potrošnje. Poslovni sektor Adhesive Technologies globalni je lider na tržištima ljepila, sredstava za brtvljenje i funkcionalnih premaza. S poslovnim sektorom Consumer Brands, društvo zauzima vodeće položaje na mnogim tržištima i kategorijama širom svijeta, posebno u segmentima njege kose i deterdženata i kućne kemije. Tri su najsnažnija brenda društva Loctite, Persil i Schwarzkopf. U poslovnoj 2021. godini društvo Henkel ostvarilo je prodaju više od 20 milijardi eura i korigiranu operativnu dobit od oko 2,7 milijardi eura. Povlaštene dionice društva Henkel uvrštene su u njemački indeks DAX. Održivost ima dugu tradiciju u društvu Henkel i ono ima jasnu strategiju održivosti s konkretnim ciljevima. Henkel je osnovan 1876. godine i danas zapošljava raznovrstan tim od više od 50.000 ljudi širom svijeta – ujedinjen snažnom korporativnom kulturom, zajedničkim vrijednostima, kao i zajedničkom svrhom: „Pioneers at heart for the good of generations.” Za više informacija, molimo vas posjetite www.henkel.com  

Kontakt	Jelena Gavrilović Šarenac	
Telefon	+381 60 207-22 09	
E-mail	jelena.sarenac@henkel.com	

Henkel Croatia d.o.o.